Oningelig teenoor onkundig - www.bybelkennis.co.za
Oningelig is 'n tydelike toestand wat baie maklik reggestel kan word – veral vandag met byvoorbeeld die Internet. Onkundig, daarenteen is 'n baie gevaarlike toestand as iemand 'n besluit neem en hy het nie die nodige kennis nie. Die Internet stel ons in staat om ingelig te word as ons net die nodige tyd en energie daaraan spandeer.
Seth Godin sê dat die Internet ook 'n omgewing skep waarin dit moontlik is om te dink daar is niks mee verkeerd om onkundig te wees nie. Ons kan maklik in 'n silo leef omring deur ander wat ook dink dit is reg om nie te weet nie. Onkunde was in die verlede 'n vae etiket wat dikwels misbruik is om iemand wat van my verskil te beskryf. Vandag is onkunde 'n keuse – ek kies om onkundig te wees.
Hoeveel van ons kies nie om onkundig te bly nie. Dit is 'n keuse wat negatiewe gevolge vir ons mag hê.